สวัสดีค่ะ เมื่อวันเสาร์ที่ผ่านมาแม่มีอาการท้องเสีย ปวดบิดที่ท้อง อาเจียนและเป็นไข้ร่วมด้วย พอวันอาทิตย์ไข้ลดลง พาไปพบคุณ คุณวินิจฉัยว่าเป็นลำไส้อักเสบ ก็ได้ยามารับประทาน แต่แม่ก็ยังมีอาการอาเจียนทำให้ไม่สามารถรับประทานได้ ตอนดึกคืนวันจันทร์จึงพาไปพบคุณและแอดมิทที่โรงพยาบาลค่ะ บ่ายวันนี้ คุณได้ทำการส่องกล้องทางเดินอาหาร น่าจะทราบผลวันพรุ่งนี้ดิฉันรู้สึกเป็นกังวล เนื่องจากแม่ยังรับประทานอาหารไม่ค่อยได้ เลยอยากจะสอบถามว่าเป็นอาการของโรคลำไส้อักเสบหรือไม่คะ แล้วเหตุใดคุณถึงส่องกล้องแม่รบกวนคุณช่วยตอบด้วยนะคะ
สวัสดีค่ะ อาการท้องเสีย อาเจียน มีไข้ อาจมีสาเหตุจาก-อาหารเป็นพิษหรือลำไส้อักเสบ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ไม่มีน้ำย่อยต่อสารอาหารบางประเภท แต่มักไม่มีไข้-โรคลำไส้แปรปรวน แต่มักต้องมาเป็นเรื้อรังเกิน 1 เดือนการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดโดยถ้าแพทย์จะส่องกล้องทางเดินอาหารร่วมด้วย แพทย์อาจสงสัยภาวะอื่นๆเช่นมีติ่งเนื้อ เนื้องอก หรือเป็นการอักเสบหรือติดเชื้อที่อาการและการตรวจร่างกายผิดไปจากปกติจึงต้องทำการส่องกล้องเพื่อดูรอยโรคจริงในทางเดินอาหารร่วมกับตัดชิ้นเนื้อไปตรวจถ้าจำเป็นแนะนำไปฟังผลส่องกล้องตามที่แพทย์นัด และถามผลอย่างละเอียดจากแพทย์อีกครั้งว่าอะไรเป็นสาเหตุของโรค